Edward Norton

Edward Harrison Norton (s. 18. elokuuta 1969 Boston, Massachusetts) on yhdysvaltalainen näyttelijä ja elokuvantekijä.

Norton aloitti elokuvauransa vuonna 1996. Hän on saanut kolme Oscar-ehdokkuutta. Lisäksi hän on voittanut Golden Globen. Norton on toiminut näyttelemisen lisäksi ohjaajana ja tuottaja sekä käsikirjoittajana.

 Nuoruus 
Norton syntyi Bostonissa vuonna 1969. Hänen isänsä oli liittovaltion syyttäjä ja äiti englanninopettaja. Norton on kuuluisan intiaanin Pocahontasin jälkeläinen 12. sukupolvessa.

Norton varttui Columbiassa Marylandissa. Hän kiinnostui näyttelemisestä jo viisivuotiaana ja kävi lapsena teatterikoulua. Ensimmäisen kerran teatterilavalla hän esiintyi kahdeksanvuotiaana.

Valmistuttuaan high schoolista Norton opiskeli Yalessa tähtitiedettä, historiaa ja japanin kieltä sekä näytteli yliopistonsa teatterituotannoissa. Luettuaan historiasta tutkinnon Norton asui Japanissa muutaman kuukauden ajan. Palattuaan New Yorkiin hän työskenteli säätiössä, joka pyrkii pysäyttämään kaupunkialueen rappeutumisen.

 Ura 
Norton jatkoi näyttelemistä työnsä ohessa ja päätti lopulta ryhtyä kokonaan näyttelijäksi. Hän esiintyi Edward Albeen näytelmässä Fragments vuonna 1994 ja liittyi New York Signature -teatteriryhmään.

Nortonin ensimmäinen elokuvarooli oli murhasta syytettynä kuoripoikana elokuvassa Alaston pelko (1996), josta hän sai heti Golden Globen ja Oscar-ehdokkuuden. Sitä seurasivat samana vuonna laulurooli musikaalissa Kaikki sanovat I Love You ja asianajajan rooli elokuvassa Larry Flynt – Minulla on oikeus.

Nortonin muita elokuvia ovat esimerkiksi American History X (1998), Fight Club (1999), Valtikka (2001), Frida (2002), 25th Hour – viimeinen ilta (2002), Silmänkääntäjä (2006), Kirjava huntu (2006), The Incredible Hulk (2008), Moonrise Kingdom (2012), The Grand Budapest Hotel (2014) ja Birdman (2014). Hän on myös ääninäytellyt elokuvissa Sausage Party (2016) ja Isle of Dogs (2018).

Yksityiselämä
Norton on ollut naimisissa Shauna Robertsonin kanssa vuodesta 2012.

 Filmografia 
 Näyttelijänä 
Elokuvat Vuosi Suomenkielinen nimi Alkuperäinen nimi Rooli1996  Alaston pelko  Primal Fear  Aaron Stampler Kaikki sanovat I Love You  Everyone Says I Love You  Holden Spence Larry Flynt – Minulla on oikeus  The People vs. Larry Flynt  Alan Isaacman1998  Rounders – ässä hihassa  Rounders  Lester MurphyAmerican History X Derek Vinyard 1999 Fight Club  kertoja 2000  Usko koetuksella  Keeping the Faith  Brian Finn 2001  Valtikka  The Score  Jack Teller2002  Smoochy  Death to Smoochy  Sheldon Mopes / Smoochy the RhinoFrida  Nelson Rockefeller Punainen lohikäärme  Red Dragon  Will Graham 25th Hour – viimeinen ilta  25th Hour  Monty Brogan 2003 The Italian Job  Steve Frazelli 2004  Kingdom of Heaven – Taivas maan päällä  Kingdom of Heaven  King Baldwin IV 2005 Down in the Valley  Harlan Fairfax Carruthers2006  Silmänkääntäjä  The Illusionist  Eisenheim Kirjava huntu  The Painted Veil  Walter Fane2008 The Incredible Hulk  Bruce Banner / HulkPride and Glory  Ray Tierney2009  Valehtelemisen sietämätön keveys  The Invention of Lying  liikennepoliisiLeaves of Grass  Bill Kincaid / Brady Kincaid 2010 Stone  Gerald ”Stone” Creeson2012 Moonrise Kingdom  Randy Ward  Medusan perintö  The Bourne Legacy  Eric Byer2014 The Grand Budapest Hotel  HenckelsBirdman  Mike Shiner2016 Sausage Party  Sammy Bagel Jr. (äänirooli)Kaikenkattava kauneus  Collateral Beauty  Whit Yardsham 2017 The Guardian Brothers  Yu Lei (äänirooli) 2018 Isle of Dogs  Rex (äänirooli)2019 Alita: Battle Angel  Nova (kreditoimaton rooli)Motherless Brooklyn  Lionel Essrog 2020 The French Dispatch  kidnappaaja 2023  Glass Onion: Veitset esiin -mysteeri  Glass Onion: A Knives Out Mystery  Miles Bron 

Ohjaajana
 Usko koetuksella (Keeping the Faith, 2000)
 Motherless Brooklyn (2019)

Tuottajana
 Usko koetuksella (Keeping the Faith, 2000)
 25th Hour – viimeinen ilta (25th Hour, 2002)
 Dirty Work (vastaava tuottaja, 2004)
 Down in the Valley (2005)
 Kirjava huntu (The Painted Veil, 2006)
 Motherless Brooklyn (2019)

 Mainittavia tunnustuksia 

 1997: Oscar-ehdokkuus elokuvasta Primal Fear (paras miessivuosa)
 1997: Bafta-ehdokkuus elokuvasta Primal Fear (paras miessivuosa)
 1997: Golden Globe -palkinto elokuvasta Primal Fear (paras miessivuosa)
 1997: MTV Movie Awards -ehdokkuus elokuvasta Primal Fear (paras pahis)
 1999: Oscar-ehdokkuus elokuvasta American History X (paras miespääosa)
 2000: MTV Movie Awards -ehdokkuus elokuvasta Fight Club (paras tappelu)
 2014: Oscar-ehdokkuus elokuvasta Birdman (paras miessivuosa)

 Lähteet 

 Aiheesta muualla 


 Edward Norton NNDB:ssä

Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset teatterinäyttelijät
Luokka:Yhdysvaltalaiset elokuvaohjaajat
Luokka:Yhdysvaltalaiset elokuvakäsikirjoittajat
Luokka:Golden Globe -palkinnon saajat
Luokka:Amerikanenglantilaiset
Luokka:Vuonna 1969 syntyneet
Luokka:Elävät henkilöt
Luokka:Seulonnan keskeiset artikkelit